European Law Students’ Association

The European Law Students' Association (ELSA) er en internasjonal, uavhengig, upolitisk og ideell organisasjon av og for jusstudenter og unge jurister. Organisasjonen tilbyr en rekke aktiviteter til sine medlemmer som skal bidra til å utvikle deres juridiske og personlige egenskaper. Organisasjonen har hovedkontor i Brussel.

ELSA har konsultativ status i eller samarbeidsavtaler med en rekke internasjonale organisasjoner, blant annet Europarådet, FNs økonomiske og sosiale råd, FNs kommisjon for internasjonal handelsrett, UNESCO og FNs høykommissær for flyktninger.

Historie 
ELSA ble grunnlagt av fem jusstudenter fra Østerrike, Ungarn, Polen og Vest-Tyskland i Wien i 1981, og er idag verdens største upolitiske jusstudentorganisasjon. Organisasjonen har omkring 50 000 medlemmer fordelt på 375 juridiske fakulteter i 43 land. I Norge har organisasjonen lokalgrupper ved de juridiske fakultetene i Oslo, Bergen og Tromsø.

Aktiviteter 
ELSAs aktiviteter fordeles på tre nøkkelområder:

 Seminars & Conferences (S&C)
 Forelesninger (Lectures)
 Paneldebatter (Panel discussions)
 Delegations - ELSA har konsultativ status i flere av FNs organer
 Seminarer og konferanser (Seminars and conferences) – Både lokale og internasjonale
 Juridiske skoler (Law schools) – Sommerskoler og lignende
 Studiebesøk (Study visits) – Interne besøk mellom ELSA lokalgrupper
 Intitusjonelle besøk (Institutional visits) – Faglig relaterte studieturer

 Academic Activities (AA)
 «Lawyers at Work» (L@W) arrangementer – Arrangementer for å øke kunnskapen om karrieremuligheter etter jusstudiet
 Juridiske forskningsgrupper (Legal research group)
 Skrivekonkurranser (Essay competitions)
 Prosedyrekonkurranser (Moot courts)
 Internasjonale delegasjoner (International delegations) – ELSA sender delegasjoner til flere internasjonale organer. Se mer under Institusjonelle relasjoner
 ELSA Moot Court Competition – Årlig internasjonal prosedyrekonkurranse i WTO-rett

 Student Trainee Exchange Programme (STEP)The Student Trainee Exchange Programme, er et praktikantprogram for jusstudenter og unge jurister som gjør det mulig å få arbeidserfaring i utlandet. Praktikantstillingene varer mellom 2 uker og 2 år og kan finne sted i et i et hvert juridisk relatert felt: advokatfirmaer, domstoler, offentlige institusjoner, banker, juridiske avdelinger i bedrifter, konsulentfirmaer og internasjonale organisasjoner. Før og under praktikantopphold assisterer ELSA med å finne akkomodasjon, søke om visa, om nødvendig, og organisering av sosiale arrangementer for å involvere praktikanten i det sosiale livet i det lokale miljøet.

Institusjonelle relasjoner 
ELSA har oppnådd konsultativ status hos flere FN-organer. I 1994 fikk ELSA konsultativ status i kategori C i UNESCO (United Nations Educational, Scientific and Cultural Organization), og i 1994 fikk ELSA spesiell konsultativ status hos ECOSOC (United Nations Economic and Social Council). I tillegg inviterer UNCITRAL (United Nations Commission on International Trade Law) ELSA delegasjoner til å delta på sine sesjoner. Videre fikk ELSA observatørstatus hos WIPO (World Intellectual Property Organization) i 2005.

I 2000 fikk ELSA deltakende status (Participatory Status) hos Europarådet. Samarbeidet mellom organisasjonene ble videre styrket i 2008 når de inngikk en avtale om å samarbeide om menneskerettigheter. ELSA har også en samarbeidsavtale med UNHCR (United Nations High Commissioner for Refugees).

Publikasjoner 
Synergy er ELSAs internasjonale medlemsblad. Bladet distribueres i over 10 000 kopier på over 300 fakulteter og institusjoner over hele Europa. Synergy inneholder artikler fra partnere, medlemmer, institusjoner og akademikere. Bladet startet som et trykket nyhetsbrev i 1987 og har eksistert under navnet Synergy siden 1989.

Referanser

Eksterne lenker 
 ELSA – Internasjonal side
 ELSA Norge 
 ELSA Østerrike
 ELSA Tyskland
 ELSA Italia
 ELSA Polen
 ELSA Romania
 ELSA Sveits
 ELSA Nederland

Studentforeninger
Etableringer i 1981